
	R O M Â N I A

Judetul Timis

Municipiul  Timisoara

Directia  Fiscala a Municipiului Timisoara

Timisoara, B-dul. M.Eminescu, nr. 2B, C.I.F. 21666630,
Tel. 0256408100, Fax. 0256408191, www.dfmt.ro
	


Nr. IF 2011 – 010837/19.09.2011                                                                                                                                                      
                                                                                                          APROBAT
                                                                                                             PRIMAR

                                                                                   DR. ING. GHEORGHE CIUHANDU
REFERAT

Privind modificarea statului de funcţii al Directiei Fiscale a Municipiului Timisoara

Având în vedere rezultatele concursului/examenului de promovare în gradul profesional imediat superior celui deţinut, organizat în perioada 18 – 22.08.2011, pentru funcţionarii publici din cadrul Direcţiei Fiscale a Municipiului Timişoara;
In conformitate cu prevederile art. 64 alin. (2) din Legea 188/1999 privind Statutul funcţionarilor publici: “Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către autorităţile şi instituţiile publice, prin transformarea postului ocupat de funcţionarul public ca urmare a promovării concursului sau examenului. Fişa postului funcţionarului public care a promovat în funcţia publică se completează cu noi atribuţii şi responsabilităţi sau, după caz, prin creşterea gradului de complexitate a atribuţiilor exercitate.”
In conformitate cu prevederile art. 125 alin. (1) din H.G. 611/2008  pentru pentru aprobarea normelor privind organizarea şi dezvoltarea carierei funcţionarilor publici: “Funcţionarii publici pot promova într-un grad profesional superior pe bază de examen sau concurs, în limita funcţiilor publice rezervate promovării din planul de ocupare a funcţiilor publice şi în limita fondurilor bugetare.”
Având în vedere considerentele expuse propunem următoarele modificări în structura funcţiilor publice, ca urmare a promovării în gradul profesional, după cum urmează:
- 2 posturi de consilier juridic, clasa I, gradul profesional asistent în consilier juridic, clasa I, gradul profesional principal;

- 26 de posturi de consilier, clasa I, gradul profesional asistent în consilier, clasa I, gradul profesional principal;

- 1 post de consilier juridic, clasa I, gradul profesional principal în consilier juridic, clasa I, gradul profesional superior;

- 17 posturi de consilier, clasa I, gradul profesional principal în consilier, clasa I, gradul profesional superior;

- 8 posturi de referent, clasa III, gradul profesional asistent în referent, clasa III, gradul profesional principal;

- 8 posturi de referent, clasa III, gradul profesional principal în referent, clasa III, gradul profesional superior. 

                                               PROPUNEM:

1. Modificarea Statului de Functii al Directiei Fiscale a Municipiului Timisoara, in conformitate cu anexa, care face parte integrantă din prezentul referat.

